Oficiālais Vēstnesis L 350 , 10/12/1982 Lpp. 0011 - 0014

Speciālizdevums somu valodā: Nodaļa 3 Sējums 15 Lpp. 0194

Speciālizdevums spāņu valodā: Nodaļa 03 Sējums 26 Lpp. 0154

Speciālizdevums zviedru valodā: Nodaļa 3 Sējums 15 Lpp. 0194

Speciālizdevums portugāļu valodā Nodaļa 03 Sējums 26 Lpp. 0154



Komisijas Regula (EEK) Nr. 3305/82 (1982. gada 9. decembris), ar ko paredz sīki izstrādātus noteikumus administratīvas palīdzības sniegšanai saistībā ar tādu sieru eksportu, attiecībā uz kuriem var pretendēt uz īpašu režīmu importējot uz Norvēģiju EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1979. gada 20. decembra Regulu (EEK) Nr. 2931/79 par palīdzības piešķiršanu to lauksaimniecības produktu eksportam, uz kuriem trešā valstī var attiecināt īpašu importa režīmu [1], un jo īpaši tās 1. panta 2. punktu, tā kā Norvēģija ir piekritusi atļaut konkrētu sieru importu, kā arī attiecībā uz Kopienu palielināt tādu importa sūtījumu apjomu, kuriem piemēro īpašu ievedmuitu; tā kā šo pasākumu piemēro no 1983. gada 1. janvāra; tā kā Kopiena ir apņēmusies sniegt administratīvu palīdzību Norvēģijas iestādēm, lai nodrošinātu nolīguma pareizu piemērošanu; tā kā tālab attiecīgajiem sieriem būtu jāpievieno Kopienas kompetento iestāžu izsniegts sertifikāts; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Eksportējot uz Norvēģiju sierus, kas ražoti Kopienā un uz kuriem attiecas kopējā muitas tarifa pozīcija Nr. 04.04, pēc attiecīgās personas lūguma izsniedz sertifikātu, kas atbilst paraugam, kurš noteikts šīs regulas pielikumā. 2. pants 1. Sertifikātus iespiež uz balta papīra, un to teksts ir angļu valodā. Sertifikātu izmērs ir 210 × 297 mm. Izdevēja iestāde piešķir katram sertifikātam kārtas numuru. Eksportētāja dalībvalsts var pieprasīt, lai sertifikātu, kas izmantojams tās teritorijā, papildus angļu valodai iespiestu vienā no tās valsts valodām. 2. Sertifikātiem aizpilda vienu oriģinālu un vismaz divas kopijas. Sertifikātu kopijām ir tāds pats kārtas numurs kā oriģinālam. Oriģinālu un kopijas aizpilda mašīnrakstā vai rokrakstā; aizpildot rokrakstā, jāraksta ar tinti un drukātiem burtiem. 3. pants 1. Sertifikātu un tā kopijas izsniedz iestāde, ko izraudzījusies katra dalībvalsts. 2. Izdevēja iestāde patur sertifikāta vienu kopiju. Oriģinālu un otro kopiju uzrāda muitas iestādei, kārtojot muitas formalitātes eksportam uz Norvēģiju. 3. Šā panta 2. punktā minētā muitas iestāde aizpilda sertifikāta oriģinālā tās atzīmēm paredzēto aili un atdod sertifikātu attiecīgajai personai. Kopiju patur minētā muitas iestāde. 4. pants Sertifikāts ir derīgs tikai pēc tam, kad to vizējusi kompetentā muitas iestāde. Sertifikāts attiecas uz tajā norādīto daudzumu. Daudzumu, kas sertifikātā norādīto daudzumu pārsniedz ne vairāk kā par 5 %, tomēr uzskata par iekļautu norādītajā daudzumā. 5. pants Dalībvalstis var veikt visus pasākumus, kas var būt vajadzīgi, lai pārbaudītu to sieru izcelsmi, veidu un kvalitāti, attiecībā uz kuriem izsniegti sertifikāti. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1983. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 9. decembrī Komisijas vārdā — Komisijas loceklis Poul Dalsager [1] OV L 334, 28.12.1979., 8. lpp. -------------------------------------------------- PIELIKUMS +++++ TIFF +++++ --------------------------------------------------